LT
C 229/30
Europos Sąjungos oficialusis leidinys
2022 6 14
Šviežia „Arnaki Limnou“ mėsa parduodama šiomis formomis: — nepjaustyta; — skerdenos pusėmis; — gabalais pagal svorį.
3.3.
Pašarai (taikoma tik gyvūniniams produktams) ir žaliavos (taikoma tik perdirbtiems produktams) Ėriukai gimsta laikotarpiu nuo lapkričio mėn. pabaigos iki vasario mėn. pabaigos ir paprastai 45–60 dienų maitinasi žįsdami karvės pieną.
Šio laikotarpio pabaigoje ėriukai yra įpratinami ėsti stambiuosius pašarus, naudojant pritaikytus pašarus, sudarytus iš neapdirbtų maisto produktų, pavyzdžiui, vietoje užaugintų javų šieno ir ankštinių augalų.
Nujunkyti ėriukai paprastai 1–2 mėnesius pavasarį kartu su suaugusiomis avimis maitinasi vietine augmenija.
Limne ir Agios Efstratije (Limno avių) auginamų avių populiacijai nedidelę įtaką darė Mytilini (arba Lesvos) ir Nebbiolo avių veislės.
Suaugusių avių mityba daugiausia grindžiama laisvu ganymu konkrečios geografinės vietovės ganyklose.
Avių mityba taip pat praturtinama papildomais mišiniais, kurių sudėtyje paprastai yra grūdų, ankštinių augalų, javų šiaudų (daugiausia kietųjų kviečių), dobilų ir aliejinių augalų sėklų produktų, daugiausia užaugintų nustatytų ribų geografinėje vietovėje, vitaminų ir mikroelementų.
3.4.
Specialūs gamybos veiksmai, atliktini nustatytoje geografinėje vietovėje Kilmės nuoroda „Arnaki Limnou“ gali būti naudojama išskirtinai tik ėriukams, gimusiems, užaugintiems ir paskerstiems nustatytų ribų vietovėje.
Tai apima nukraujinimą ir odos nudyrimą.
Avys, edančios ėriukus, taip pat yra gimusios ir užaugintos nustatytų ribų geografinėje vietovėje.
3.5.
Specialios produkto registruotu pavadinimu pjaustymo, trynimo, pakavimo ir kt. taisyklės —
3.6.
Specialios produkto registruotu pavadinimu ženklinimo taisyklės Be nacionalinių ir ES teisės aktuose nustatytų ženklinimo reikalavimų, neatsižvelgiant į tai, kaip produktas pateikiamas parduoti (visa skerdena, pusė skerdenos ar gabalais), „Arnaki Limnou“ mėsa ženklinama šiuo specialiu logotipu:
Kartu su pirmiau pateiktu logotipu turi būti nurodomas gyvūno ir ūkio, iš kurio buvo atvežta skerdena, kodas bei skerdimo data.
Kodą sudaro: — skaitmeninis kodas, atitinkantis ūkį, kuriame buvo auginami gyvūnai; — gyvo gyvūno, atitinkančio skerdeną, identifikavimo kodas; — skerdimo data.